Apple TV med 4K-biografkvalitet

Det var et krav, allerede da den forrige generation af Apple TV blev lanceret for to år siden, men bedre sent end aldrig: Den nye Apple TV 4K boks understøtter, langt om længe, 4K-opløsning med HDR, Dolby Visoon og HDR10, så de nyeste film kan afspilles i 3840 x 2160-opløsning. Med det rigtige tv forstås.

Boksen er blevet udrustet med en potent Apple A10X Fusion-processor, identisk med den, der sidder i iPad Pro. Ifølge marketingstrompeterne gør det Apple TV 4K dobbelt så hurtig som den forrige – og grafikken er endda fire gange hurtigere, loves det. Selv spil kan fremover afvikles i funklende 4K.

Samtidig opgradere Apple videobutikken i iTunes, så man fremover kan købe og leje film i 4K/HDR-kvalitet. Prisen på film forbliver den samme som nu. Og sidder man og ærgrer sig over, at man har købt sine film i “dårlig” HD-opkøsning, kan man glæde sig over, at Apple gratis opdaterer alle købte film til 4K-udgaver.

Apple TV 4K er på gaden den 22. september – også i Danmark.

Apple TV med 4K-biografkvalitet